Lav et referat af nedenstående tekst:

Tekst:
Poul Winther vil have klarhed om, hvorvidt medlemmerne af den nystartede klub skal betale skat af de bøder klubben måtte refundere. Formålet med fartklubben.dk er netop at medlemmerne kan få refunderet fartbøder for op til 1000 kroner om året, for en pris på bare 995,- årligt. Men de seneste dage har flere, både politikere og skattefolk, rejst tvivl om det lovlige i idéen. Derfor sætter Poul Winther klubben på midlertidigt standby: - Det er os meget magtpålæggende at fremstå som en troværdig klub, med styr på tingene, og derfor lukker vi kortvarigt ned mens vi forbereder næste træk, siger han i en pressemeddelelse. - Vi er fortsat af dén overbevisning, at en refusion af bøderne ikke er skattepligtig, idet der ikke er tale om en vederlagsfri formuefordel, men vi agter ikke at lade vores medlemmer eller kommende medlemmer være gidsler i dette spørgsmål, og ønsker derfor at koncentrere os om at finde hoved og hale på disse påstande fra myndighederne - og i den korte periode vi vil være lukket for tilmeldinger, fortsætter han. Poul Winther skriver videre, at hvis det viser sig at klubben ikke kan opfylde sit formål under dansk lovgivning, så vil de også benytte de næste uger til at oprette et nyt selskab i udlandet. - Det vil da i givet fald, være op til medlemmerne at opgøre med deres samvittighed, hvorvidt de oplyser disse udbetalinger til det danske skattevæsen, skriver han.

Referat:
De seneste dages strid om hvorvidt klubben rent faktisk kan refundere bøder for medlemmerne, uden at de får et skattesmæk, får nu idémanden til at sætte den på standby.